ผมโดนแมวกัดเป็นแผลถลอกมีเลือด แต่ล้างแผลด้วยสบู่ตอนที่โดนกัดใหม่ๆ ตอนนี้ผ่านมา4วันไม่ได้ไปฉีดวัคซีน แผลเริ่มหายแล้ว มีอาการกลืนน้ำลายลำบาก ผมมีโอกาศติดเชื้อโรคพอษสุนัขบ้ามั้ยครับ?
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำอาการของโรคเช่นน้ำลายฟูมปาก กลัวน้ำ มีอาการทางระบบประสาททำให้กระวนกระวาย สับสน คลุ้มคลั่งและจะเสียชีวิตในที่สุดการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์ดังนั้นจากเหตุการณ์ดังกล่าว อาจมีการติดเชื้อพิษสุนัขบ้าได้ แต่อย่างไรก็ตามโรคมักใช้เวลาฟักตัวหลายอาทิตย์จนถึงหลายเดือน ไม่น่าจะเร็วถึงขั้น 4 วันเริ่มมีอาการค่ะแนะนำรีบไปทำแผลและฉีดวัคซีนพิษสุนัขบ้าที่รพ.ให้เร็วที่สุดค่ะการดูแลตัวเองเบื้องต้น ทำความสะอาดแผลด้วยน้ำเปล่าหรือน้ำสบู่ รับประทานยาแก้ปวดหรือยาฆ่าเชื้อถ้ามี และระวังการถูกแมวกัดซ้ำ